ওয়েব ডেস্ক : GST প্রত্যাহারের দাবিতে অনশনে বসেছেন মিষ্টি ব্যবসায়ীরা। পশ্চিমবঙ্গ মিষ্টান্ন ব্যবসায়ী সমিতির ডাকে দুদিন ধরে চলছে অনশন। বাংলার রোজকার জীবনে জড়িয়ে রয়েছে মিষ্টি। সমিতির অভিযোগ, উত্তর ভারতে ছানা, লস্যির ওপর GST লাগু হয়নি। সেখানে এই রাজ্যে কীভাবে মিষ্টির ওপর GST বসানো হল? এছাড়াও রয়েছে আরও বেশ কয়েকটি দাবি। দাবিগুলির দ্রুত সমাধান না হলে দিল্লি গিয়ে আন্দোলনের হুঁশিয়ারিও দিয়েছে পশ্চিমবঙ্গ মিষ্টান্ন ব্যবসায়ী সমিতি।